OpenLLM-France/wikimedia huggingface dataset:
# Bannieloù ar morluioù

Bannieloù ar morluioù (arme-vor) a c'hall bezañ a-wechoù gwall zishañval diouzh ar banniel broadel, pe diouzh ar banniel mor graet evit ar siviled. Banniel morlu Rusia, paneveken, n'en deus netra da welet gant banniel broadel Rusia, hag a vez gwintet ouzh al listri kenwerzh. Bannieloù morlu ar Rouantelezh-Unanet hag ar broioù bet dindan he dalc'h a vez alies gwenn o “maez”. Hini ar Rouantelezh-Unanet end-eeun 'zo diazezet war banniel Bro-Saoz (kroaz ruz war ur foñs gwenn). Hini Japan, “an heol o sevel”, a zo brudet-kenañ.

## Bannieloù morlu dishañval diouzh ar banniel broadel

Kement-mañ a c'hoarvez alies gant broioù bet en URSS gwezhall. Hini Azerbaidjan 'zo kar-tost da vanniel morlu an Unaniezh Soviedel (gwelet izeloc'h).
| Azerbaidjan | Belgia | Hungaria | Jorjia |
| Latvia | Rusia |

## Bannieloù dishañval a-walc'h diouzh ar banniel broadel

Ar re-mañ a adkemer dre vras lodenn bennañ ar banniel broadel, kinniget en un doare all alies.
| Albania | Bulgaria | Israel | Japan | Kazakstan | Sina |

## Bannieloù gant ar banniel broadel ouzh konk

Diwar skouer banniel morlu Bro-Saoz. Aostralia ha Zeland-Nevez a laka gwenn e-lec'h glas, ha dre-se e troont o steredennoù gwenn e glas pe ruz. Meur a vro bet e dalc'h ar Rouantelezh Unanet a heuilh an doare-se d'ober, gant ur groaz, pe aliesoc'h hep kroaz ebet, evel Antigua, Bahamas, Bangladesh, Barbados, Fidji, India, Jamaika, Kenya, Malaysia, Myanmar, Nigeria, Papoua Ginea-Nevez, Saint Kitts ha Nevis, Inizi Salomon, Sierra Leone, Singapour, Sri Lanka, Trinidad ha Tobago, Vanuatu.
| Rouantelezh-Unanet | Aostralia | Zeland-Nevez | Suafrika | Lituania |
| Jordania | Bolivia | Libia | Ukraina |

## Bannieloù “lost pik”

Broioù Skandinavia hag ar re a zo tro-dro d’ar Mor Baltel a ra kalz gant bannieloù morlu “lostoù pik”.
| Alamagn | Estonia | Finland | Polonia | Sveden |

## Bannieloù morlu istorel

N'eus ket ken eus ar bannieloù-mañ, aet int da get da heul ar renadoù a rae gante. Anavezet mat int dre benn d’ar brezelioù.
| Alamagn (1903-1918) | Alamagn (1935-1945) | RD Alamagn (1959-1990) | URSS |

## Gwelet ivez

* Bannieloù Stadoù ar bed
* Bannieloù Stadoù ar bed war vor
* Bannieloù armeoù ar bed
* Bannieloù an aerluioù
# Bannio Anzino

Bannio Anzino zo ur gumun eus Italia e proviñs Verbano-Cusio-Ossola e Piemonte.
# Bannieloù Stadoù ar bed

Amañ e vo kavet bannieloù Stadoù pe riezoù ar bed, hervez urzh al lizherenneg. Da ziwall 'zo: broioù 'zo, evel ar Rouantelezh-Unanet, o deus bannieloù dishañval war vor, koulz evit al listri sivil pe al listri brezel. Kit da welet: Bannieloù Stadoù ar bed war vor. Gallout a reer digemmañ c’hwec’h seurt bannieloù hervez o implij:
* Ar banniel sivil war zouar, a c'hall bezañ implijet gant n'eus forzh piv;
* Ar banniel stad war zouar, a vez implijet gant ar gouarnamant, ar velestradurezh, ar c'hannatioù... (ar re-mañ eo a zo skeudennet amañ)
* Ar banniel arme war zouar, a vez implijet gant an arme;
* Ar bannieloù sivil war vor, a c'hall bezañ implijet gant n'eus forzh piv war ar bigi hag al listri, hag er porzhioù-mor;
* Ar bannieloù stad war vor (listri ar gouarnamant);
* Ar bannieloù evit an arme-vor (morlu);
* A-wechoù c'hoazh e vez bannieloù ispisial evit an arme-aer (aerlu).
En ur bern broioù ne vez lakaet tamm kemm ebet etre an degouezhioù-se, evel e Frañs, pe ar Stadoù-Unanet, e reoù all avat ez eus pep a vanniel evit pep hini eus an degouezhioù-se (evel er Rouantelezh-Unanet, pe evit hini pe hini eus an degouezhioù-se (Japan, Rusia...). A-wechoù e c'hallont bezañ dishañval-kenañ evel evit Malta da skouer.
Ar bannieloù Stad eo a zo skeudennet amañ. Alies-mat ez int hañval-mik ouzh ar bannieloù broadel.
* En un nebeud broioù (Alamagn, Polonia…) eo ar banniel broadel ar banniel Stad, daoust ma'z eus ivez ur banniel Stad (gant ardamezioù ar vro) hag a vez implijet gant aozadurioù 'zo hepken (en degouezh-mañ eo diskouezet ar banniel broadel war ar bajenn-mañ).
* En Amerika latin e vez kemm alies etre ar banniel broadel hag ar banniel Stad, war hemañ diwezhañ e vez ouzhpennet an ardamezioù Stad;
* E Skandinavia e vez alies disheñvel ar banniel Stad diouzh ar banniel broadel (dre ar stumm: stumm ul lost pik), pe gant ardamezioù (Finland).
Ar Stadoù de facto a zo lec'hiet e traoñ ar bajenn. Gwelet ivez Bannieloù tiriadoù ar bed.
# Bannieloù etrebroadel
## Bannieloù aozadurioù etrebroadel

* Kumuniezh Karib (CARICOM)
* Kenglad ar Stadoù Dizalc'h
* Kuzul Europa hag Unaniezh Europa
* Frankofoniezh
* Kengor Etrebroadel ar Groaz Ruz (KEKR/ICRC)
* Kevredigezhioù ar Greskenn Ruz
* Kevredigezh Magen David Adom
* Strinkenn Ruz (arouez ar Protokol III)
* Kevre ar Stadoù Arab
* Kuzul an Norzh
* Aozadur Feur-emglev Norzh-Atlantel (AFNA/NATO)
* Poellgor Olimpek Etrebroadel
* SADC
* Unaniezh Maghrib Arab (UMA)
* Aozadur ar C'hevelerezh Islamek
* Aozadur ar Broadoù Unanet
* Aozadur ar Broioù a Ezporzh Petrol (ABEP/OPEC)
* Unaniezh Afrika
# Bannieloù tiriadoù emren ar bed

An tiriadoù-mañ a zo broioù emren pe emrenoc’h, distag dre vras diouzh o mammvro evit a sell an douaroniezh, hep na vefe riezoù anezhe. Daoust da se o devez ur varregezh etrebroadel : evit ar sport da skouer, pe evit ar post. Anavezet int evel tiriad gant an aozadurioù etrebroadel, ABU da skouer. Ofisiel eo o banniel peurliesañ, koulz ha hini o mammvro ; gwirioù-renk dishañval a c'hall bezañ etreze.

## Aostralia

| Enez Christmas (ofisiel) | Inizi Cocos (Keeling) (diofisiel) | Enez Norfolk (ofisiel) |

## Danmark

| Inizi Faero | Greunland |

## Finland

* Inizi Åland

## Frañs

| Polinezia Frañs (ofisiel) | Wallis ha Futuna (damofisiel) |

## Irak

* Kurdistan Irak

## Izelvroioù

| Aruba | Curaçao | Sint Maarten |

## Kurunenn Breizh-Veur

| Gwernenez | Jerzenez | Enez-Vanav |

## Republik Pobl Sina

| Hong Kong | Macau |

## Stadoù-Unanet

| Guam | Inizi Gwerc'h SUA | Inizi Mariana an Norzh | Puerto Rico | Samoa Amerikan |

## Zeland-Nevez

| Inizi Cook | Niue |
# Baou skoazioù ruz

Baou skoazioù ruz :
| Ur vaou skoazioù ruz. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Accipitridae |
| Genad : | Buteo |
| Anv skiantel ||
| Buteo lineatus (Gmelin, 1788) ||
| D'ar vevoniezh e tenn ar pennad-mañ. ||
Ar vaou skoazioù ruz a zo un evn-preizh, Buteo lineatus an anv skiantel anezhañ.

## Annez

Al labous a gaver ar pevar isspesad anezhañ.
* Buteo lineatus alleni, eus kreisteiz-kreiz Texas da South Carolina ha hanternoz Florida,
* Buteo lineatus extimus, e Florida ha Florida Keys,
* Buteo lineatus lineatus, e reter Norzhamerika (eus kreisteiz Kanada da greiz SUA),
* Buteo lineatus texanus, eus kreisteiz Texas da gevred Mec'hiko (Veracruz).

## Daveennoù

* ↑ Buteo lineatus war al lec'hienn Avibase.
# Baozieg

Ur yezh papouek eus familh yezhoù reter Geelvink Bay eo an baozieg (bauzi pe baudi) komzet gant tro-dro da 1 500 den (1991) war ribloù al Lenn Holmes e Papoua ar C'hornaoueg.
Teir rannyezh a zo:
* Gesda-daeg (gesda dae)
* Neaoeg (neao)
* Aomenefeg (aumenefa)

## Niveroù

* 1 væmtea
* 2 behæsu
* 3 læ tela
* 4 ahia
* 5 auohole
* 6 au mei vi va

## Gwelet ivez

* Yezhoù papouek
* Yezhoù bae Geelvink
# Bapaume

Bapaume a zo ur gumun eus departamant Pas-de-Calais (Bro-C'hall).
| Tresadenn a-blaen eus Bapaume en XVI$^{vet}$ kantved | Tresadenn a-blaen eus Bapaume en XVIII$^{vet}$ kantved |

## Istor
### XIX$^{vet}$ kantved

* Brezel 1870-1871 etre Bro-C'hall ha Prusia: Emgann Bapaume, d'an 2 ha d'an 3 a viz Genver 1871.

### XX$^{vet}$ kantved

* Brezel-bed kentañ: Bapaume a zo unan eus palioù ar re aliañset e-pad Emgann ar Somme e 1916. Emgannoù a voe e Bapaume e 1914 (Emgann Le Transloy), e 1917 ha div wezh e 1918.
* Eil brezel-bed:
** 1940: Emgann Bapaume (1940).
** Harzhet eo ar maer, Abel Guidet, ezel ag ar Rezistañs; kaset eo da kamp-bac'h Gross-Rosen (Alamagn); mervel a ra eno d'ar 27 a viz Du 1944.

## Monumantoù ha traoù heverk

| Ar befrez | Iliz katolik Sant-Nikolaz gwelet eus ar befrez |

## Notennoù ha daveoù

* ↑ Ur soudard alaman o vervel, Bapaume, 1916, taolenn gant Otto Dix
* ↑ Cassini hag EBSSA
# Baou rous

Baou rous :
| Ur vaou rous. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Genad : | Buteo |
| Anv skiantel ||
| Buteo rufinus (Cretzschmar, 1829) ||
| D'ar vevoniezh e tenn ar pennad-mañ. ||
Ar vaou rous (liester : baoued rous) a zo ur spesad evned-preizh deiz, Buteo rufinus an anv skiantel anezhañ.
Anvet e voe Falco rufinus da gentañ-penn (e 1829) gant an evnoniour alaman Philipp Jakob Cretzschmar (1786-1845).

## Boued

Bevañ a ra diwar grignerien bihan dreist-holl, hep ofer fae ouzh amprevaned, evned bihan, naered ha saorianed.

## Annez hag isspesadoù

Ar spesad a gaver an daou isspesad:
* Buteo rufinus cirtensis, eus Maouritania da Egipt hag Arabia,
* Buteo rufinus rufinus, o neizhañ eus gevred Europa da vMongolia hag India ; o c'hoañviñ en Afrika.

## Rummatadur

Diouzh an evnoniourien e vez renket ar vaou rous en urzhiad Accipitriformes pe Falconiformes.

## Liammoù diavaez

* Buteo rufinus war al lec'hienn BirdLife International.
* Buteo rufinus war al lec'hienn IUCN.
a vo kavet e Wikimedia Commons.

## Notennoù ha daveennoù

* ↑ Martial Ménard, Dictionnaire français-breton, Éditions Palantines, 2012, pajenn 193a.
* ↑ Studiet gant TermOfis Ofis Publik ar Brezhoneg.
* ↑ Buteo rufinus war al lec'hienn Avibase.
# Baoule

Ar bobl Baoule (Ba Ou li) zo ur bobl eus Aod an Olifant, e-kreiz ar vro, en-dro da gêrioù Bouaké ha Yamoussoukro, anezho un 23 % eus ar boblañs (3 943 667 a dud), da lavarout eo pobl vuiañ ar vro dirak ar Bétés (da eil) hag ar Senoufos (da drede). Ur skourr eus ar bobl Akan int, a orin eus Ghana. Deuet int d'o bro nevez en XVIII$^{vet}$ kantved, renet gant o rouanez Abla Pokou. Dont a rafe o anv, Baoulé, eus an aberzh graet gant ar rouanez Pokou, eus ur mab dezhi evit treuziñ ur stêr pa oant o tec'hel eus Ghana : ba ou li (marv eo ar bugel). Aet e oant neuze da chom entre ar stêrioù Bandama ha Comoé.
# Baptism: A Journey Through Our Time

Baptism: A Journey Through Our Time zo ur bladenn gant Joan Baez e 1968. Savet eo gant barzhonegoù kanet ha lavaret. An albom a-raok e oa Joan (albom), e 1967.

## Kanaouennoù

Gant Peter Schickele eo bet graet ar c'hempenn-tonioù.
* "Old Welsh Song" (Henry Treece)
* "I Saw the Vision of Armies" (Walt Whitman)
* "Minister of War" (Arthur Waley)
* "Song In the Blood" (Lawrence Ferlinghetti, Jacques Prévert)
* "Casida of the Lament" (J.L. Gili, Federico García Lorca)
* "Of the Dark Past" (James Joyce)
* "London" (William Blake)
* "In Guernica" (Norman Rosten)
* "Who Murdered the Minutes" (Henry Treece)
* "Oh, Little Child" (Henry Treece)
* "No Man Is an Island" (John Donne)
* "Portrait of the Artist As a Young Man" (James Joyce)
* "All the Pretty Little Horses" (Traditional)
* "Childhood III" (Arthur Rimbaud, Louis Varese)
* "The Magic Wood" (Henry Treece)
* "Poems from the Japanese" (Kenneth Rexroth)
* "Colours" (Peter Levi, Robin Milner-Gulland, Yevgeny Yevtushenko)
* "All in green went my love riding" (E. E. Cummings)
* "Gacela of the Dark Death" (Federico García Lorca, Stephen Spender)
* "The Parable of the Old Man and the Young" (Wilfred Owen)
* "Evil" (N. Cameron, Arthur Rimbaud)
* "Epitaph for a Poet" (Countee Cullen)
* "Mystic Numbers- 36"
* "When The Shy Star Goes Forth In Heaven" (James Joyce)
* "The Angel" (William Blake)
* "Old Welsh Song" (Henry Treece)
# Baou pavioù hir

Baou pavioù hir :
| Ur vaou pavioù hir. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Accipitridae |
| Genad : | Geranospiza |
| Anv skiantel ||
| Geranospiza caerulescens (Vieillot, 1817) ||
| D'ar vevoniezh e tenn ar pennad-mañ. ||
Ar vaou pavioù hir zo un evn-preizh, Geranospiza caerulescens an anv skiantel anezhañ.
Ar spesad nemetañ eo er genad Geranospiza.

## Annez

Bevañ a ra al labous e kreiz ha su Amerika.

## Rummatadur

Diouzh an evnoniourien e vez renket ar baoued en urzhiad Falconiformes pe Accipitriformes.

## Dave

* ↑ Fichenn eus Birdlife
# Baou penn gwenn

Baou penn gwenn :
| Ur vaou penn gwenn. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Accipitridae |
| Genad : | Busarellus |
| Anv skiantel ||
| Busarellus nigricollis (Latham, 1790) ||
| D'ar vevoniezh e tenn ar pennad-mañ. ||
Ar vaou penn gwenn a zo un evn-preizh, Busarellus nigricollis an anv skiantel anezhañ.
Ar spesad nemetañ eo er genad Busarellus.

## Annez

Bevañ a ra al labous e Kreiz ha Suamerika..

## Rummatadur

Diouzh an evnoniourien e vez renket ar baoued en urzhiad Falconiformes pe Accipitriformes.

## Liamm diavaez

Busarellus nigricollis war al lec'hienn Avibase

## Dave

* ↑ Fichenn eus Birdlife
# Baou voutin

Baou voutin :
| Ur vaou voutin. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Genad : | Buteo |
| Anv skiantel ||
| Buteo buteo Linnaeus, 1758 ||
| Al lec'hioù ma vez kavet. ||
| Annez padel  Annez e-pad ar goañv  Annez evit neizhiañ ||
| D'ar vevoniezh e tenn ar pennad-mañ. ||
Ar vaou voutin (liester : baoued boutin) a zo un evn-preizh deiz, Buteo buteo an anv skiantel anezhañ.

## Doareoù pennañ

Anavezet eo ar vaou voutin diouzh an anv sparfell vras ivez. Ul labous-preizh deiz eo hag a vuzuilh etre 46 ha 58 cm, gant un hed-eskell eus 1,10 betek 1,32 metr. Bevañ a ra en Europa, Azia hag Afrika. N'eo ket ul labous tremeniad nemet en norzh.

## Boued

Debriñ a ra : krignerien, stlejviled, amprevaned, ha laboused bihan.

## Annez

Neizhiañ a ra ar vaou er gwez ha chaseal er c'hoadoù ha pradennoù Europa.

## Rummatadur

Diouzh an evnoniourien e vez renket ar vaou voutin en urzhiad Falconiformes pe Accipitriformes.

## Sell ivez

* Rummad al laboused renket hervez o anv boutin
* Rummad al laboused renket hervez o anv skiantel

## Skeudennoù

* Museum specimen

## Daveennoù

* ↑ Buteo buteo war al lec'hienn Avibase.
# Baou zigenvez

Baou zigenvez :
| Buteogallus solitarius. Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Genad : | Buteogallus |
| Anv skiantel ||
| Buteogallus solitarius (Tschudi, 1844) ||
| D'ar vevoniezh e tenn ar pennad-mañ. ||
Ar vaou zigenvez (liester : baoued digenvez), a zo ur spesad evned-preizh, Buteogallus solitarius (Harpyhaliaetus solitarius kent) an anv skiantel anezhañ.
Anvet e voe Circaëtus solitarius (kentanv) da gentañ-penn (e 1844) gant an naturour suis Johann Jakob von Tschudi (1818-1889).

## Boued

N'ouzer ket kalz tra war an danvez nemet e vev diwar naered peurvuiañ.

## Annez hag isspesadoù

Ar spesad a gaver an daou isspesad anezhañ en un takad hag a ya eus Mec'hiko da gornôg, hanternoz Suamerika :
* Buteogallus solitarius sheffleri, eus kreisteiz Mec'hiko da bPanamá,
* B. s. solitarius, eus Kolombia da walarn Arc'hantina ha Gwianaoù.

## Liammoù diavaez

* (en) Buteogallus solitarius el lec'hienn BirdLife International.
* (en) Buteogallus solitarius e lec'hienn an International Union for Conservation of Nature (IUCN).

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ (en) Buteogallus solitarius el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Buteogallus solitarius.
a vo kavet e Wikimedia Commons.
# Bloavezhioù 1170
### Ijinadennoù, kavadennoù, degasadennoù

* ar barzhoneg Lanselod, marc'heg e garr hag ar romant Yvain ou le Chevalier au lion, an daou skrivet e galleg kozh gant Chrestien de Troyes.
# Bloavezhioù 1230
### Ijinadennoù, kavadennoù, degasadennoù

* kelc'h Post-Vulgate, komz-plaen diwar-benn mojenn ar Roue Arzhur
# Banniel Japan

Banniel Japan zo ur banniel gwenn gant ur ront ruz teñval en e greiz, arouez an heol o sevel. Ent-ofisiel e vez graet Nisshōki (日章旗, "banniel e arouez heol") anezhañ e japaneg, met alies e vez graet Hinomaru (日の丸, "kant-heol") anezhañ. Tapout a ra ar ront 3/5 eus an uhelder. Bannieloù an arme a ziskouez bannoù.

## Bannieloù all

* Banniel an nerzhioù-difenn douar
* Banniel an nerzhioù-difenn aer
* Banniel maltouterezh Japan
* Banniel gwarded-aod Japan
* Astandard an impalaer
a vo kavet e Wikimedia Commons.
# Banniel Kembre

Banniel Kembre (a anver y Ddraig Goch e kembraeg, an aerouant ruz) zo ur banniel ofisiel e Kembre abaoe 1959. Warnañ e weler un aerouant ruz war ur foñs gwer ha gwenn. Kozh eo an implij eus an aerouant evel arouez e Kembre. Marteze e oa bet degaset d'ar vro gant ar Romaned pa oa bet aloubet Enez Vreizh ganto. Al livioù gwenn ha gwer zo moarvat eus mare an tiegezh Tudor, noblañsoù eus Kembre a yeas e penn rouantelezh Bro-Saoz e dibenn ar XV$^{vet}$ kantved. Al livioù-se zo ivez gant ar pour hag arouez Kembre eo ar bourenn ivez. Ar meneg koshañ er skridoù eus implij an aerouant da aroueziañ Kembre a gaver e-barzh Historia Brittonum, ur skrid eus 830 lakaet war gont Nennius, ha kontañ a reer ivez e oa an arouez-se war bannieloù ar roue Arzhur.
Kembre ha Bhoutan eo an div vro nemeto er bed gant un aerouant war o banniel, met gwechall e voe implijet an arouez-se ivez e Sina da vare an Dierniezh Qing.

## Gwelet ivez

* Banniel Sant Dewi
* Y Ddraig Goch
# Banniel Kenya

Banniel Kenya eo banniel broadel Kenya abaoe dizalc'hiezh ar vro d'an 12 a viz Kerzu 1963.
Savet e voe diwar skouer hini ar KANU (Kenya African National Union). Graet eo gant teir bandenn a-blaen du (arouez ar bobl), ruz (arouez ar gwad skuilhet evit dieubidigezh ar vro) ha gwer (arouez an natur). Dispartiet eo ar bandennoù-se gant div linenn wenn, arouez ar peoc'h. E-kreiz ar banniel ez eus ur skoed ha daou c'hoaf masai hag a skeudenn gwarez an arouezioù meneget.

## Bannieloù all

* Banniel an armeoù
* Banniel ar morlu
* Banniel an aerlu
# Banniel Kroatia

Teir bandenn gevatal a-blaen a zo ouzh ober banniel Kroatia, hag a adkemer en un urzh all al livioù panslav (glas, gwenn ha ruz, lakaet a-blaen), gant ardamezioù ar vro er c'hreiz. 1:2 eo ar c'henfeur war zouar, ha 2:3 war vor. An diazez a oa c'hoazh en implij gant ar renadoù a oa a-raok ar republik a-vremañ.

## Bannieloù all

| Banniel sivil ha stad war vor. Kenfeur: 2:3 | Banniel ar morlu. Kenfeur: 2:3 | Banniel-staon ar morlu. |

## Bannieloù istorel

| Banniel Stad Dizalc'h Kroatia (1941-1945) | Banniel Republik Sokialour Kroatia e framm Yougoslavia (1945-1990) | Banniel Kroatia e 1990 (banniel da c'hortoz) |
a vo kavet e Wikimedia Commons.
# Banniel Lesotho

Banniel Lesotho eo banniel broadel ar rouantelezh abaoe ar 4 a viz Here 2006.
Graet eo gant teir bandenn a-blaen : glas (arouez ar glav), gwenn (arouez ar peoc'h) ha gwer (arouez ar berzh). Er c'hreiz ez eus ur mokorotlo du, un tog hengounel Basotho.

## Banniel bet

* Banniel trevadennel Basutoland, 1884-1966
* Banniel rouantelezh Lesotho, 1966-1987
* Banniel rouantelezh Lesotho, 1987-2006
# Banniel Kanada

Banniel Kanada a zo ruz ha gwenn, gant 3 bandenn a-serzh ruz-gwenn-ruz. Un hanter ledanoc'h eo ar vandenn wenn, hag en he c'hreiz ez eus un delienn skav-gwrac'h 11 beg en e greiz. Degemeret eo bet e deroù 1965 evit kemer lec'h an Union Jack a oa ar banniel ofisiel de jure betek neuze, met er fedoù e veze graet abaoe 1890 gant ur red ensign, ur banniel ruz gant an Union Jack er c'honk, gant ur skoed er flapenn. Ar skav-gwrac'h eo blantenn arouezel Kanada.

## Bannieloù istorel

* Banniel broadel (1868-1921)
* Banniel broadel (1921-1957)
* Banniel broadel (1957-1965)
a vo kavet e Wikimedia Commons.
# Banniel Komorez

Banniel Komorez eo banniel broadel Komorez abaoe ar 7 a viz Genver 2002.
En tu kleiz ez eus un tric'horn gwer, ardamezioù gwenn ar vro ennañ. A-hend-all ez eus peder bandenn a-blaen, arouez inizi Komorez : melen (Mohéli), gwenn (Mayotte), ruz (Anjouan) ha glas (Grande Comore). Ur greskenn ha peder steredenn a ya d'ober an ardamezioù, arouez an islam, relijion bennañ Komorez. Gant ar peder steredenn e vez aroueziet ivez peder enezenn ar vro.

## Bannieloù bet

* Prantad a-raok an dizalc'hiezh betek miz Genver 1976
* Miz Genver 1976-Miz Mae 1978
* 1978-1992
* 1992-1996
* 1996-2001

## Bannieloù pep enezenn

Ar peder enezenn o deus pep a vanniel ofisiel, war-bouez hini Mayotte a zo diofisiel pa n'eo ket mestr ar stad warni.
* Banniel Mohéli
* Banniel Mayotte
* Banniel Anjouan
* Banniel Ngazidja
# Banniel Korsika

Banniel Korsika zo treset warnañ penn ur Maour, du e liv, gant un talgen gwenn war e dal, war ur foñs gwenn. Bez’ eo unan eus an nebeud bannieloù gwenn ha du zo er bed (evel banniel Breizh hag hini Kernev-Veur).
Degemeret e oa bet da vanniel an enezenn gant Pasquale Paoli, pa oa bet embannet dizalc’hiezh Korsika e 1755. En implij e oa an arouez-se e Korsika a-raok, met gant ul lien gwenn o vouchañ daoulagad ar Maour. Gant Paoli e voe savet al lien a-us an daoulagad evit aroueziañ dizalc’hiezh pobl Korsika. Pennoù evel-se a gaver ivez war banniel Sardigna, e koun ar Sarasined a veze o redek ar Mor Kreizdouar gwechall.
Implijet e voe ar banniel-se gant Republik Korsika, berr he fad (1755-1769), ha berzet e voe goude-se pa voe prenet an enezenn gant Bro-C'hall e 1769. Dindan dalc’h Bro-C'hall, etre 1769 ha 1789, e voe adimplijet ar stumm kozh eus ar banniel gant brogarourien Korsika, gant an daoulagad mouchet, da ziskouez o enebiezh ouzh ar yev estren.
Implijet e voe stumm Paoli da vare ar Rouantelezh Saoz-ha-Korsikat etre 1794 ha 1796. En XX$^{vet}$ kantved e voe implijet muioc’h-mui gant ar vrogarourien. Hag abaoe 1980 ez eo banniel ofisiel rannvro Korsika.

## Notennoù

* ↑ Met hervez lod e oa bet implijet ur banniel gant daoulagad divouchet kerkent ha 1745, gant ar brogarour Ghjuvan Petru Gaffori (1704-1753), pa oa bet taget nerzhioù Genova gant e soudarded e Bastia.
* ↑ Hervez Pasquale Paoli: An Enlightened Hero 1725-1807, Thrasher, Peter Adam, 1970, Archon Books.
* ↑ Hervez The Ungovernable Rock: A History of the Anglo-Corsican Kingdom and Its Role in Britain's Mediterranean Strategy During the Revolutionary War, 1793-1797, Desmond, Gregory, 1985, Fairleigh Dickinson University Press.
# Berakoueg

Ur yezh nilez-saharek eus skourr yezhoù soudanek ar c'hreiz eo ar berakoueg (berakou) komzet gant 2 den (1995) den e Tchad.
Ur yezh varv an hini eo.

## Gwelet ivez

* Yezhoù nilez-saharek
* Yezhoù soudanek ar c'hreiz
# Beran skarlek

Beran skarlek :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Fringillidae |
| Genad : | Carpodacus |
| Anv skiantel ||
| Carpodacus erythrinus Pallas, 1770 ||
| D'ar vevoniezh e tenn ar pennad-mañ. ||
Ar beran skarlek zo un evn bihan eus Eurazia, Carpodacus erythrinus e anv skiantel.

## Liammoù diavaez

a vo kavet e Wikimedia Commons.
# Beotukeg

Ur yezh digenvez eo ar beotukeg (Beothuk) bet komzet gwechall gant ar Veotuged, pobl-orin an Douar-Nevez.
Mervel a reas an holl Veotuked ha mervel a reas o yezh gante, ha daoust d'an nebeud roudoù dre skrid a vanas war o lerc'h n'eo ket anavezet mat ar yezh-se. Evit lod e tlefe bezañ renket e-touez ar yezhoù algonkek met e gwirionez ez eo diaes a-walc'h prouiñ al liamm-se abalamour d'an diouer a ditour.

## Gwelet ivez

* Yezhoù digenvez

## Liammoù diavaez:

* Testenn enni un nebeud gerioù beotukeg
# Bera

Bera (anv euskarek ofisiel), pe Vera de Bidasoa e spagnoleg, zo ur gêr vihan eus Nafarroa, en Euskal Herria, war lez hanternoz ar stêr Bidasoa, stok ouzh Biriatu, Urruña, Azkaine ha Sara, en Iparralde, ouzh Etxalar ha Lesaka e Nafarroa, hag ouzh Irun e Gipuzkoa. 3829 a dud a oa e 2013.

## Poblañs

Emdroadur ar boblañs :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 3 480 | 3 507 | 3 511 | 3 490 | 3 531 | 3 581 | 3 637 | 3 659 | 3 666 | 3 727 | 3 684 |
| Dihelloù: Bera/Vera de Bidasoa hag Instituto de estadística de Navarra |||||||||||